CELEX: C2007/283/18
Language: fi
Date: 2007-11-24 00:00:00
Title: Asia C-390/07: Kanne 17.8.2007 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta

24.11.2007   
            
            
               FI
            
            
               Euroopan unionin virallinen lehti
            
            
               C 283/10
            
         Kanne 17.8.2007 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta
   (Asia C-390/07)
   (2007/C 283/18)
   Oikeudenkäyntikieli: englanti
   Asianosaiset
   
      Kantaja: Eurooopan yhteisöjen komissio (asiamiehet: S. Pardo Quintillán, X. Lewis ja H. van Vliet)
   
      Vastaaja: Ison-Britannian ja Pohjois-Irlannin yhdistynyt kuningaskunta
   Kantaja vaatii, että yhteisöjen tuomioistuin
   
               1)
            
            
               toteaa, että koska Ison-Britannian ja Pohjois-Irlannin yhdistynyt kuningaskunta
               
                           —
                        
                        
                           jätti määrittelemättä Humberin, Washin, Debenin ja Colnen sekä Thamesin uloimman suistoalueen, Southampton Waterin ja koillisen Irlanninmeren suistoalueet — Solway Firthin suistoaluetta lukuun ottamatta — rehevöitymiselle alttiiksi alueiksi
                        
                     
                           —
                        
                        
                           ei ollut käsitellyt tehokkaammin niiden taajamien, joiden asukasvastineluku on yli 10 000, yhdyskuntajätevesiä ennen niiden johtamista Humberin, Washin, Debenin ja Colnen sekä Thamesin uloimmalle suistoalueelle, Southampton Waterin ja koillisen Irlanninmeren suistoalueille, lukuun ottamatta Solway Firthin, Lough Neaghin ja Lough Ernen ylä- ja alajuoksun suistoalueille
                        
                     se ei ole noudattanut yhdyskuntajätevesien käsittelystä annetun neuvoston direktiivin 91/271/ETY (1) 3 artiklan 1 ja 2 kohdan, 5 artiklan 1, 2, 3, ja 5 kohdan ja liitteen II mukaisia velvoitteitaan
            
         
               2)
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Yhdistynyt kuningaskunta on soveltanut liian suppeaa lähestymistapaa määrittäessään haavoittumiselle alttiit alueet. Tämä ei johdu ainoastaan siitä suhteellisen korkeasta näyttökynnyksestä, joka Yhdistyneessä kuningaskunnassa vaaditaan, jotta vesialue katsotaan rehevöityneeksi, vaan myös siitä seikasta, että Yhdistyneessä kuningaskunnassa ei huomioida lainkaan tarvetta määrittää myös niitä vesialueita, jotka ovat vaarassa rehevöityä, ellei suojelutoimenpiteisiin ryhdytä.
   Koska Yhdistynyt kuningaskunta ei ole määritellyt Humberin, Washin, Debenin ja Colnen suistoalueita sekä Thamesin alajuoksun, Southampton Waterin ja koillisen Irlanninmeren (lukuun ottamatta Solway Firth aluetta) haavoittumiselle alttiiksi alueiksi, sellaisten taajamien, joiden asukasvastineluku on suurempi kuin 10 000, sekä niiden taajamien, jotka sijoittuvat kyseisten alueiden valuma-alueille, jätevedet johdetaan kyseisille alueille, näiden alueiden osalta ei ole noudatettu niitä direktiivissä asetettuja vaatimuksia, jotka koskevat keräilyä ja käsittelyä ja jotka tuli toteuttaa 31.12.1998 mennessä.
   Lontoo, Liverpool, Manchester, Leeds, Kingston upon Hull ja Southampton kuuluvat kyseisiin taajama-alueisiin. Tämä merkitsee sitä, että Yhdistynyt kuningaskunta on rikkonut direktiivissä asetettuja velvoitteita ja erityisesti sen 3 artiklan 1 ja 2 kohdassa, 5 artiklan 2, 3 ja 5 kohdassa sekä liitteessä II asetettuja velvoitteita.
   Komissio katsoo lisäksi, että Yhdistynyt kuningaskunta ei ole huolehtinut 31.12.1998 mennessä, että Lough Neaghin ja Lough Ernen ylä- ja alajuoksun haavoittumiselle alttiiksi alueiksi osoitetuille alueille useasta taajamasta johdettujen jätevesien osalta direktiivin 5 artiklan 2, 3 ja 5 kohdassa asetetut vaatimukset on kaikilta osin täytetty.
   
      (1)  Yhdyskuntajätevesien käsittelystä 21.5.1991 annettu neuvoston direktiivi 91/271/ETY, EYVL L 135, s. 40.